205 



han for sin ulykkelige Theoris Skyld , med de symbiotiske 

 Svampe sammenblandede degenereret Celleindhold og sa- 

 profyte Mycelier. Vi skulle derfor indskrænke os til kun 

 at nævne disse hans Undersøgelser, hvad de sikkert fortjene. 



Hos Neottia Nidus avis studerede han Svampens Ud- 

 vikling i Løbet af Foraar og Sommer, og han har givet en 

 Række Afbildninger af Hyfenøglerne med deres farveløse, 

 senere brunlige, septerede Mycel. Øskener ere ikke tegnede 

 paa dette, derimod korte Grene, samt hist og her Opsvulm- 

 ninger. „Pseudosporer" , der mere have Karakter af Gem- 

 mer, afbildes hos Orchis Morio i hvis Rod Størstedelen af 

 Barken er fyldt med Svampemasser, medens hos mange 

 andre Orchideer kun de yderste Lag huse Svampenøglerne. 



Inde i Værtplantens Væv kom Svampen aldrig til at 

 sætte Frugt; for at frembringe Sporedannelse havde Reis- 

 sek allerede tidligere anstillet Kulturforsøg med Gyrnnade- 

 nia viridis, Plantanthera bifolia, samt Orchis latifolia og 

 fundet, at de fremvoxende Svampe vare Botrytis, Pénicillium 

 og Cladosporium (1. c. S. 31). Fremgangsmaaden, som han 

 nu ogsaa anvendte ved Orchis Morio bestod i, at han spal- 

 tede eller skar Ridser i Rødderne , og derpaa viklede hele 

 Planten ind i fugtigt Filtrerpapir, som opbevaredes i Skygge. 

 Faa Dage efter mente han da at kunne iagttage, at de 

 blottede Hyfer voxede frem og dannede Sporer. At denne 

 Kulturmethode er yderst mangelfuld, indsees let, idet ikke 

 blot de indre Svampe , men ogsaa de, der findes paa Rød- 

 dernes og Stænglernes Overflade, samt Kim i Luften og i 

 det ikke steriliserede Filtrerpapir, Vandet o. s. v., ville komme 

 til Udvikling, hvorfor det bliver meget vanskeligt for Iagt- 

 tageren at holde dem ude fra hverandre. Dette er vel sag- 

 tens heller ikke lykkedes ganske for Reissek, der ikke 

 havde Tanke for denne Vanskelighed; men da, som han 

 siger, hans Kultur er det første Forsøg i Mykologien 

 paa at studere en Svamps Udviklingshistorie, fortjener den 

 al Anerkj endelse, og det saa meget mere, som der, saavidt 

 jeg veed, indtil den Dag i Dag ikke er udført nogen mere 

 betryggende Kultur af Orchideernes Rodsvampe. 



